Claudette Rogers

Claudette Rogers Robinson (født 20. juni 1942Omtale av The Miracles på Rock and Roll Hall of Fame; besøkt 16. januar 2016. i New Orleans i Louisiana) er en USA-amerikansk soul-sanger. Hun var medlem av The Miracles fra 1957 til 1972. 

Broren Emerson «Sonny» Rogers var med å starte The Matadors. Da han blei innkalt til militærtjeneste, overtok Claudette plassen. Samtidig skifta gruppa navn til det mer kjønnsnøytrale The Miracles.

7. november 1959 gifta Rogers seg med gruppas frontfigur Smokey Robinson. Et hardt turneliv gjorde det vanskelig å ha et normalt familieliv. I 1964 trakk hun seg fra turneringa, mens hun deltok på plateinnspillinger fram til 1972. Da trakk også Smokey seg fra gruppa. På avskjedskonserten i Washington, DC deltok begge to.

Robinson-familien fikk to barn: sønnen Berry William (oppkalt etter Motown-sjef Berry Gordy) og dattera Tamla Claudette (oppkalt etter Motowns første navn, Tamla). Ekteparet blei skilt i 1986.«Smokey Robinson reveals how infidelity and drugs destroyed his marriage», utdrag fra boka Smokey – Inside My Life av Smokey Robinson og David Ritz, gjengitt i magasiner Ebony, mai 1989, side 148 ff.

Claudette Rogers har ærestittelen First Lady of Motown. Hun synger ved enkelte anledninger med en fortsatt eksisterende variant av The Miracles, der blant annet fetteren Bobby Rogers (en av gruppas stiftere) synger fast. Hun er styremedlem i National Rhythm & Blues Foundation.Jack Ryan: Recollections, the Detroit Years. The Motown Sound by the People who Made it, Glendower Media 2012, ISBN 9780914303046, side 89.Betegnelsen «First Lady of Motown» skal være gitt henne av Motowns direktør Berry Gordy, men den er også brukt om andre Motown-artister, særlig Mary Wells.Oversikt over styremedlemmer  i Rhythm & Blues Foundation; besøkt 16. januar 2016. 

The Miracles blei tildelt ei stjerne på Hollywood Walk of Fame i mars 2009.Omtale av The Miracles på Los Angeles Times – Hollywood Star Walk; besøkt 16. januar 2016. I 2012 blei gruppa innvalgt i Rock and Roll Hall of Fame, en heder Smokey Robinson hadde fått allerede i 1987.Omtale av The Miracles på nettstedet til Rock and Roll Hall of Fame; besøkt 16. januar 2016.

 Referanser 
Sharon Davis: Every Chart Topper Tells a Story – The Seventies, Random House 2012, ISBN 9781780574103, kapittelet om «Smokey Robinson and The Miracles».
Oppslag om Smokey Robinson i Jan Sneum: Politikens rock-leksikon – Udenlandsk rock gennem 40 år, Politikens Forlag 1992, side 475.

 Eksterne lenker 



Kategori:Soulmusikere fra USA
Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra New Orleans